הבית הלבן (ח'ירבת מעין)

לוחית הזיכרון הקבועה על קיר חרבת מעין
הבית הלבן בח'ירבת מעין היה בית ספר<ref></ref><ref>עתיקות 78 תשע"ד 2014, עמ' 13</ref> של הכפר מעין בתקופה המנדט הבריטי. הוא נבנה בשנת 1920 על ידי שיח' חסן אבו סיתה. הכפר ננטש במלחמת העצמאות יחד עם הצבא המצרי שנסוג לעזה. בתאריך 14 במאי 1948 במלחמת העצמאות, בפשיטה של צה"ל במסגרת מבצע אסף הכפר מעין נכבש והבית הלבן הפך למשלט צבאי<ref></ref><ref></ref>. החל משנת 2000 חבר קיבוץ ניר עוז, חיים פרי וחברים טיפחו את המקום והפכו אותו לגלריה לאמנות ולגן פסלים. הבית הלבן, נמצא בלב אדמות הפלחה של קיבוץ ניר עוז, בגבול שטחי הפלחה שבין קיבוץ ניר עוז לקיבוץ נירים, שבנגב המערבי הגובלים עם רצועת עזה.

==היסטוריה==

לאחר דיכוי מרד הערבים והדרוזים בשומרון וארץ ישראל, בשנת 1838 אבראהים פאשא היגלה חלקים ממשפחת ג'רר ששלטה החל מהמאה ה-18 בהרי שכם וחברון לאזורים שונים בארץ. פלג ממשפחת ג'רר, משפחת/שבט אבו סיתה הוגלתה למעין שבצפון הנגב, מזרחית לעבסן, כ-20 ק"מ דרומית מזרחית מעזה. חלקים אחרים של המשפחה ג'רר הוגלו לעמקי סנור ודותן<ref>ידין, א' תשל"ו, ההגדה לבית ג'ארר. טבע וארץ יח'-4 : עמ' 170-174</ref>.

===הכפר מעין===
לאחר שאבראהים פאשא<ref></ref>היגלה את משפחת אבו סיתה מהשומרון למעין, בשלהי התקופה העות'מאנית תוך כדי התיישבות קבע של בדואים בצפון הנגב בין השנים 1882 - 1887<ref></ref> התבסס בכפר מעין השבט אבו סיתה בבתים מלבני בוץ ואוהלים, סביב בארות קדומות שהיו במקום. הכפר השתרע על מאות דונמים<ref></ref> בגזרה המוגדרת בטרפז שבין עין השלושה, תל ג'מה, מגן (שיח' נוראן) ועבסן שברצועת עזה<ref></ref>. כ-20 ק"מ מדרום לעיר עזה. בצפון מזרח לכפר, ממזרח לתל ג'מה, על גדת נחל הבשור התבסס הכפר אבו בקרה ובדרום מזרח לכפר מעין באזור צומת גבולות התמקם הכפר הגדול אל שועות. מזרחה מהכפר אל שועות על הגדה השמאלית של נחל בשור הוקם הכפר רואיביה. באותה תקופה הוקמו עוד שמונה כפרים בחבל הבשור, בשליש האחרון של המאה ה-19 ביוזמת ובעזרת העות'מאנים.

המהנדס והגאוגרף סלמן אבו סיתה מתאר בספרו שבפי משפחת אבו סיתה, הכפר נקרא אל מעין-אבו סיתה. סלמן אבו סיתה מתאר שאביו שיח' חסן אבו סיתה ובן דודו חפרו בכפר באר בעומק 95 מטר, עד שהגיעו לשכבה עשירה במים. מעל הבאר הותקנה משאבה המופעלת על ידי מנוע דיזל. בשנת 1920 אביו גם הקים את בית הספר בכפר מעין. סביב הכפר באביב, היו שדות חיטה גבוהה מאופק לאופק, כרמים ומטעי שקדים, תמרים תאנים וזיתים.

במלחמת העצמאות בתאריך 14 במאי 1948, בשלב "נטילה היוזמה", למניעת מיקוש הדרכים והתנכלויות ליישובים הצעירים שעלו על הקרקע בעליית 11 הנקודות לנגב. צה"ל פשט על הכפרים הערבים והצבא המצרי במרחב צפון הנגב<ref></ref>, כחלק ממבצע אסף<ref></ref><ref></ref>. תוך כדי התקפות הנגד ונסיגת הצבא המצרי מהאזור לכיוון עזה, הצבא המצרי הרס את בתי הבוץ שהיו בכפר על מנת שלא ישמשו את צה"ל מאוחר יותר. הבית הלבן העשוי אבן נשאר יחידי לעמוד במרחב הכפר וחיילי צה"ל שכבשו את המקום, התבצרו בו במסגרת משלט עד אפריל 1949. כשחלוץ חברי קיבוץ נירים, שנהרס במלחמת העצמאות הגיעו למקום מגבעות דנגור<ref></ref>, הם ראו את החיטה הגבוהה שצמחה במקום ואת באר המים השופעת. הם החליטו מיידית שיש להעביר את נירים למקום. בהסכמת המוסדות המיישבים הוחלט שחברי נירים יחליפו את חיילי צה"ל שישבו במשלט. באפריל-מאי 1949, חברי הקיבוץ התיישבו בבית הלבן וסביבו<ref>http://www.nirim.co.il/viewStaticPage.aspx?pageID=26</ref><ref></ref> עד שהקימו את קיבוץ נירים בגבעה הסמוכה שמצפון מערב<ref></ref> בתחילת שנת 1950. מאידך היחידה הצבאית שהחזיקה במשלט הבית הלבן עברה לנקודה ההרוסה בגבעות דנגור.

בשנות החמישים ועד שנות השמונים של המאה ה-20, לאחר הקמת קיבוץ נירים, צה"ל שב והתמקם סביב הבית הלבן ששימש נקודת יצאה לפשיטות כנגד הפדאינים ומשלט להגנה על קו הגבול מול חאן יונס, עבסן וחזיאעה שברצועת עזה<ref></ref>.

נכון לשנת 2000 מקצת מפליטי הכפר מעין גרים בחאן־יונס, עבסאן וח'רבת חיזעה, שברצועת עזה. הבית הלבן הפך לגלריה לאומנות ומסביבו גן פסלים.

===ארכאולוגיה===
 

מעין, מעון, מעונים, אנשי מעון מלבד מעון ביהודה ובראובן מוכרים להיסטוריונים ולארכאולוגים כבר מימי התנ"ך (, ו-). המעונים או אנשי מעון היו שבט ערבי שישב סמוך לדרום פלשת. מעין מזוהה גם במפת מידבא בשם הכפר הביזנטי מנואיס. גם הארכאולוג אבי-יונה זיהה את חורבת מעון עם מנואיס, שבה ישב גדוד פרשים רומי בחלקו המערבי של לימס פלסטינה.

במעין שכן יישוב יהודי בשם מעון בצמוד ליישוב הביזנטי מנואיס המשגשג. היישוב הגיע לשיאו במאות ה-5 וה-6 לספירה. בחפירות ארכאולוגיות שהתבצעו במקום בשנים 1957–1958 נמצא בית כנסת עתיק מהתקופה הביזנטית ובסמוך לו, הארכאולוגים דר' פרחיה נחשוני וגרגורי סרי שחפרו במקום מאוקטובר 1998 ועד פברואר 1999 חשפו, מנזר ביזנטי<ref></ref>. החוקרים סוברים שהיישוב שגשג כתוצאה מהעובדה ששכן בצומת דרכים סואן. ממזרח למערב עברו במקום הדרכים מפטרה לעזה ולחאן יונס, מחברון לחאן יונס. מצפון לדרום עברה בסמוך דרך הים, הדרך מירושלים לרפיח והדרך מעזה לשיבטה ועובדת. בצומת הדרכים הזאת רכשו השיירות שירותים כגון מים, תבואות, שמן זית, יין, פירות ועוד.

השלטון הצלבני בארץ ישראל, במשך המאות ה-12 וה-13 לספירה, דאג בקפדנות לשמור על ריקנות הנגב מתושבי קבע, כדי ליצור חיץ מפני פלישה מצרית. התוצאה המידית של מדיניות זו הייתה, שמדרום לקו עזה-חברון התרוקנו השטחים כליל מיושביהם. אמנם שיירות מסחר עברו מדי פעם בנגב, אך הדבר לא השפיע כלל על ישובו<ref></ref>. ההתיישבות במקום חזרה בשלהי התקופה העות'מאנית בה עשו העות'מאנים ניסיון להושיב את הנוודים הבדואים ביישובי קבע.

==גלריית תמונות==

<gallery widths="170" heights="170">
קובץ:Maon-2.jpg|הבית הלבן לאחר מבצע אסף, באדיבות הארכאולוג דן גזית
קובץ:Maon-3.jpg|בית בוץ, באדיבות הארכאולוג דן גזית
קובץ:AN ARAB FARMER TAKING STRAW TO HIS FARM. חקלאי ערבי רכוב על חמור מוביל על גבי הגמל קש.D813-124.jpg|הובלת קש על גב גמל בכפר
קובץ:בדואי חורש בנגב-JNF020762.jpeg|חריש באמצעות גמל בכפר
קובץ:ARAB PEASANTS PLOUGHING THEIR LAND. איכרים, פלחים ערבים חורשים אדמתם במחרשה וגמל..jpg| חריש באמצעות גמל בכפר
קובץ:89th Commando Battalion During Operation Assaf.JPG|כוחות מגדוד 89 במבצע אסף בשייח' נוראן (קיבוץ מגן) מדרום מזרח לבית הלבן
קובץ:Maon - nirim synagogue 126.jpg|ריצפת הפסיפס בבית הכנסת בח'ירבת מעין
קובץ:Bilma-Salzkarawane1.jpg|שיירת גמלים בנתיב מדברי
קובץ:Sitta-1.jpg|כריכת הספר של סלמן אבו סיתה
</gallery>

==משפחת אבו סיתה==
כפי שתואר למעלה, משפחת אבו סיתה היא פלג של משפחת ג'רר המורחבת ששלטה במרחבי שכם וחברון שהתקוממה כנגד אבראהים פאשא, במרד הערבים. על כן הוגלתה לשולי האימפריה העות'מאנית, שעל גבול המדבר, לצפון הנגב. פעולה שהשתלבה במסגרת הרפורמה העות'מאנית ליישוב הנוודים הבדואים בישובי קבע.

המהנדס והגאוגרף סלמן אבו סיתה מתאר בספרו<ref>https://www.youtube.com/watch?v=7zjfsbftO6k</ref> את הפסטורליה שהייתה בכפר. סלמן אבו סיתה, עצמו נולד בשנת 1937 בכפר וכשבגר למד בבאר שבע עד גיל 11. לאחר מלחמת העצמאות כשמשפחתו ברחה לרצועת עזה עם הצבא המצרי, המשיך את לימודיו במצרים. הוא השלים לימודי הנדסה אזרחית באוניברסיטת קהיר ואת הפרופסורה שלו בהנדסה אזרחית השלים באוניברסיטת לונדון, בלונדון. נכון לשנות האלפיים סלמן אבו סיתה ממובילי תנועה החרם כנגד מדינת ישראל ה-BDS בלונדון ובקנדה.

וותיקי קיבוץ נירים שעברו מדנגור לבית הלבן, חיים שילה ("סולו") ואריה שרייבר טוענים, שלפני שהם הגיעו למקום לא היו פה כמעט אנשים. רובם היו בדואים, ומשפחת אבו סיתה הייתה בכלל משפחת פשע שהתעסקה בפרוטקשן והתנכלה לתושבים באזור<ref></ref>.

===מקור השם אבו סיתה===

סלמן אבו סיתה בספרו מציע 2 גרסאות לשם אבו סיתה. סיתה בערבית <sub><big>ستة</big></sub> זו הספרה 6. אבו סיתה משמעו, אבי השישה. לדברי סלמן אבו סיתה בספרו, לסבא רבה שלו היו שישה בנים. גרסה שנייה על פי סלמן אבו סיתה לסבא רבה שלו היו שישה שומרי ראש שהוא אמץ כבניו ומכאן השם אבו סיתה.

הארכאולוג וחוקר הסביבה דן גזית, העלה גרסה נוספת, שהשם נובע מהימים שאבראהים פאשא היגלה מהרי חברון ושכם 6 משפחות/כפרים של משפחת ג'רר המורחבת. הסבא רבה של סלמן עמד בראש הכפר השישי ועל כן אמץ לעצמו את השם אבו סיתה.

==הבית הלבן גלריה לאמנות==
בשנת 1999 התחילו חיים פרי מקיבוץ ניר עוז וחברים נוספים לעבוד במקום, לשפץ את המבנה לנקות את השטח ולהקים גן פסלים סביב הבית הלבן ולהציב בו עבודות פיסול ראשונות. בגן הפסלים כארבעים עבודות פיסול של אמנים מכל הארץ, ביניהם: דב הלר, מנשה קדישמן, דינה מרחב וראניה עקל<ref></ref>. במקביל, לאחר שיפוץ יסודי של המבנה, הוא החל לשמש כגלריה לציור, צילום ופיסול קטן. במשך השנים הוצגו עשרות תערוכות של אמנים מכל חלקי הארץ. הגלריה משמשת גם כבית ראשון לאמנים בראשית דרכם.

=== מלחמת חרבות ברזל ===

ב-7 באוקטובר 2023 פרצה מלחמת חרבות ברזל לאחר ירי מסיבי של רקטות קסם ופגזי מרגמה לעוטף עזה ולמרחב מדינת ישראל, כשבמקביל למטחים המסיביים פרצו וחדרו אלפי מחבלי נוח'בה את המכשול שבין עזה לישראל, טבחו שרפו וחטפו חברים, חברות ילדים וזקנים מהקבוצים שממוקמים בצמוד לגבול. בקיבוץ ניר עוז בטבח שהיה בקבוץ נהרגו 38 חברים ונחטפו לעזה 72 חברים. בין החטופים נכלל גם חיים פרי מייסד גלריית הבית הלבן. בווידאו שפרסם החמאס נראה חיים פרי מצולם במנהרות החמאס כשהוא בחיים. ב-3 ביוני 2024 הודיע דובר צה"ל שהוא נהרג במהלך השבי, וגופתו מוחזקת בידי ארגון הטרור חמאס ברצועת עזה. אף על פי שגלריית הבית הלבן ממוקמת במרכז האזור שבין ניר עוז לנירים שספג מאות רקטות ופגזי מרגמה שנורו לקבוצים, הגלריה לא נפגעה ולו מרקטה או פגז מרגמה אחד.<ref>נכון לתאריך 11 ביוני 2024 לא נצפתה פגיעת פגזים או רקטות במבנה.</ref>

==ראו גם==
* קיבוץ נירים
* קבוץ ניר עוז
* חיים פרי
* בית הכנסת העתיק במעון
* מבצע אסף
*יונה לוי גרוסמן

==קישורים חיצוניים==

* 
* 
* 
* - מאמר של סלמאן אבו סיתה שתרגום לעברית (תרגום: יוסף לאור)
* [https://www.amazon.com/Mapping-My-Return-Palestinian-Memoir-ebook/dp/B01K7TJ1VM/ הספר של סלמן אבו סיתה באמזון]
* [https://www.avnei-gazit.com/wp-content/uploads/2017/06/חבל-הבשור.pdf הספר חבל הבשור של דן גזית בהוצאת החברה להגנת הטבע]
* [https://www.amuta-golani.co.il/heritage-sites/heritage_general_information/ אתר עמותת גולני, לגלול למטה עד למבצע אסף]
* 

==הערות שוליים==

קטגוריה:ישראל: גלריות לאמנות
קטגוריה:אתרי מורשת במחוז דרום
קטגוריה:התקופה העות'מאנית: מבנים
קטגוריה:עוטף עזה
קטגוריה:החזית המצרית במלחמת העצמאות
קטגוריה:11 הנקודות
מעון
קטגוריה:מועצה אזורית אשכול
קטגוריה:הנגב: מבנים
קטגוריה:מחוז הדרום: מבנים לשימור
קטגוריה:בנייה ופיתוח בתקופת המנדט

קטגוריה:נירים